

**MATEMATIKOS ILGALAIKIO PLANO RENGIMAS**

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti BP įgyvendinimo rekomendacijų dalyje *Veiklų planavimo ir kompetencijų ugdymo pavyzdžiai.* Išsamesnės informacijos apie ugdymo proceso organizavimą įgyvendinant atnaujintą BP galima rasti BP įgyvendinimo rekomendacijų dalyje *Dalyko naujo turinio mokymo rekomendacijos*. Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis švietimo portale [www.emokykla.lt](http://www.emokykla.lt) pateiktos BP atvaizdavimu su mokymo(si) turinio, pasiekimų, kompetencijų ir tarpdalykinių temų nurodytomis sąsajomis.

Kompetencijos nurodomos prie kiekvieno pasirinkto koncentro pasiekimo:



Spustelėjus ant pasirinkto pasiekimo atidaromas pasiekimo lygių požymių ir pasiekimui ugdyti skirto mokymo(si) turinio citatų langas:



Ilgalaikio plano pavyzdyje pateikiamas preliminarus 70-ies procentų Bendruosiuose ugdymo planuose (toliau – BUP) dalykui numatyto valandų skaičiaus paskirstymas:

* stulpelyje *Mokymo(si) turinio tema* yra pateikiamos Matematikos bendrosios programos (toliau – BP) temos;
* stulpelyje *Val. sk.* yra nurodytas galimas pasiekimams ugdyti skirtas pamokų skaičius nagrinėjant temą. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
* stulpelyje *30 proc. val.* mokytojas, atsižvelgdamas į mokinių poreikius, pasirinktas mokymosi veiklas ir ugdymo metodus, galės nurodyti, kaip paskirsto valandas laisvai pasirenkamam turiniui;
* stulpelyje *Kompetencijos ir matematikos pasiekimai* mokytojas, atsižvelgdamas į mokymo(si) turiniui įgyvendinti numatomas veiklas, ugdymo metodus, nagrinėjamus kontekstus galės nurodyti, kuriuos BP pasiekimus ir kompetencijas mokiniai ugdysis ugdymo proceso metu. Kompetencijų ir pasiekimų ugdymas gali būti planuojamas mokslo metų pradžioje ir jų eigoje.
* stulpelyje *Pastabos* pateikiamas galimų veiklų sąrašas, numatant tarpdalykinių temų integraciją, aktualų turinį, projektus ir pan. Veiklos gali būti planuojamos mokslo metų pradžioje ir jų eigoje.

**Matematikos ilgalaikis planas 1 klasei**

**Bendra informacija:**

Mokslo metai \_\_\_\_\_\_\_\_\_\_\_\_\_\_\_­­­­­­­­­­­­­­­­­­­­\_\_\_\_\_\_\_\_\_

Pamokų skaičius per savaitę\* \_\_\_\_\_\_\_\_\_\_\_\_\_

Vertinimas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\* Matematikos pamokų skaičius 1 klasėje nurodytas BUP: 4 pamokos per savaitę, iš viso 140 pamokų per mokslo metus.*

|  |  |  |  |  |
| --- | --- | --- | --- | --- |
| **Mokymo(si) turinio tema** | **Val. sk.** | | **Kompetencijos ir matematikos pasiekimai** | **Pastabos** (tarpdalykinės temos, integracija, aktualus turinys, projektai ir pan.) |
| 70 % | 30 % |
| Skaičiai nuo 0 iki 100 | 12 |  |  | Tarpdalykinė tema: Etninė kultūra – Tradicijos ir papročiai *„Skaičiai mįslėse ir liaudies dainose“*  Projektinė veikla*„Apie save pasakoju skaičiais“* |
| Sudėtis ir atimtis | 41 |  |  |  |
| Finansiniai skaičiavimai | 4 |  |  |  |
| Sekos | 5 |  |  |  |
| Algoritmai ir programavimas | 8 |  |  | Integruota veikla *„Lobio paieška“* (matematika, informatika, fizinis ugdymas) |
| Masė, laikas | 5 |  |  |  |
| Ilgis, atstumas | 5 |  |  | Integruota veikla *„Kokio ilgio mano kuprinėje esantys daiktai?“* (matematika, lietuvių kalba ir literatūra) |
| Transformacijos | 4 |  |  |  |
| Plokščiosios figūros | 5 |  |  |  |
| Erdvės figūros | 3 |  |  |  |
| Duomenys ir interpretavimas | 8 |  |  |  |
| **Viso val.** | **100** | **40** |  |  |